Հայտնի մարդկանց կյանքը շարունակում է բուռն քննարկումների տեղիք տալ: Վերջին շրջանում հատկապես քննարկվող են սերիալային աստղերը, որոնց հնարավոր ամուսնություների, բաժանությունների, նշանվելու հետ կապված գրեթե ամեն օր նամակներ ու զանգեր ենք ստանում: Նրանց շուրջ տարածվող շշուկների ու տարաբնույթ խոսակցությունների պակաս մեր քաղաքում չկա: Վերջերս լուրեր էին տարածվել, որ «Դժվար ապրուստ» հեռուստասերիալի Սևակը` իրականում Կարո Հովհաննիսյանը, նշանվել է: «Այս պահին դեռ չեմ նշանվել, սակայն լուրջ մտադրություններ ունեմ: Ես և ընկերուհիս մինչև տարեվերջ անպայման կնշանվենք»,- «Ես» հետ զրույցում ասաց Կարոն:Կարոյի և ընկերուհու` Էլմիրա Թադևոսյանի առաջին հանդիպումը կայացել է 2010թ. դեկտեմբերին` «Կյանքի գինը» հեռուստասերիալի մասսայական տեսարաններից մեկի նկարահանման ժամանակ: Արդեն 2 տարի է նրանք ընկերություն են անում: Դերասանը չի ժխտում, որ դժվարություններ լինում են, սակայն իրենք դրանք հաղթահարելու բանաձևն ունեն: «Դժվարություններ, փոքրիկ վեճեր բոլոր զույգերի մոտ էլ լինում են, մենք էլ բացառություն չենք, բայց երկուսս էլ հասուն մարդիկ ենք և հասկանում ու զիջում ենք միմյաց»,- ասաց Կարոն ու հավելեց, որ ինքն այն տղաներից չէ, ովքեր սահմանափակում են ընկերուհու ազատությունը, էլմիրան էլ երբեք չափի զգացողությունը չի կորցնում: Վերջինս այժմ սովորում է Սլավոնական համալսարանում: Արդեն 3-րդ կուրս է: Նշենք, որ դերասանն այժմ իր քաղաքացիական պարտքն է կատարում հայոց բանակում: Իսկ նկարահանումների համար շաբաթվա մեջ 3 օր դուրս է գալիս զորամասից: «Փորձում եմ մի կերպ համատեղել ծառայությունն ու աշխատանքս: Արդեն 2 ամիս է` ծառայում եմ»,- ասաց Կարոն: `zh. Եթե ցանկանում եք ծանոթանալ -ի մյուս բոլոր նորություններին, ապա միացեք մեր ֆեյսբուքյան էջին՝